**ÕPILASTE JUHENDAMISE JA HARIDUSLIKE ERIVAJADUSTEGA ÕPILASTE**

**ÕPPEKORRALDUSE PÕHIMÕTTED, TUGITEENUSTE RAKENDAMISE KORD**

Tugimeetmed on suunatud õpiraskustega, käitumisprobleemidega, tervisehäiretega, pikemaajaliselt õpikeskkonnast eemal viibivatele ja andekatele õpilastele. Tugimeetmete eesmärk on võimalikult varajane märkamine ja püüd ennetada õpi-, suhtlemisning käitumisprobleeme.

**KLASSIJUHATAJA/ KLASSIÕPETAJA/ AINEÕPETAJA**

Õpilase probleemide esmane märkaja on õpetaja. Õpetaja kasutab tundides erivajadusega õpilase abistamiseks vajalikke võtteid: õpilase eripärast tulenev lähenemine, individuaalne juhendamine ja sobiva õppevara kasutamine. Väljaspool tundi lisanduvad vajadusel konsultatsioonitunnid ja töö pikapäevarühmas. Õpetaja analüüsib õpilasele osutatud õpiabi ning annab hinnangu valitud meetodite tulemuslikkusele, millest teavitab õpiabi õpetajat ja HEV koordinaatorit. Klassiõpetaja/klassijuhataja suhtleb perega, andes teada probleemsest valdkonnast ja kasutuselevõetud tugimeetmetest. Raskuste püsimisel konsulteerib klassijuhataja/klassiõpetaja või aineõpetaja tugisüsteemide spetsialistidega (eripedagoog, logopeed), et kohaldada tõhusamat õpiabi tunnis või tunniväliselt. Vajadusel teeb HEV koordinaatorile ettepaneku õpiabirühma suunamiseks.

**KOOLIS TÖÖTAVAD TUGISPETSIALISTID**

**ERIPEDAGOOG, HEV KOORDINAATOR, LOGOPEED, ABIÕPETAJA**

**ERIPEDAGOOG, HEV KOORDINAATOR**

Toetab õpetajat töös haridusliku erivajadusega õpilastega, korraldab koostööd tugisüsteemi spetsialistide vahel, määrab koostöös spetsialistidega sobiva õpiabivormi ja jälgib/hindab õpiabi tõhusust, suunab õpilase individuaalsuse kaardi täitmist. Tulenevalt vajadusest teavitab ja nõustab koordinaator lapsevanemat, teeb ettepanekuid direktorile vajalike meetmete rakendamiseks, koordineerib tugisüsteemi koostööd asutuses ning sellest väljaspool.

**LOGOPEED**

Logopeed toetab õpilase arengut, aidates kaasa kõne nende valdkondade arengule, mis on vajalikud õppekava omandamiseks. Logopeed osaleb erivajaduste väljaselgitamisel, logopeedilise abi planeerimisel ning korraldamisel. Teeb koostööd kooli juhtkonna, õpetajate, lapsevanemate ja erialaspetsialistidega, et leida parimad võimalused lugemis-, kirjutamis- ja kõneraskustega õpilaste õpetamiseks. Vajadusel teeb ettepaneku individuaalse õppekava rakendamiseks (sealhulgas diferentseeritud hindamiseks keeltes). Õppeaasta esimese kolme nädala jooksul selgitab logopeed välja kõneravi vajavad õpilased. Logopeedilist abi viib läbi logopeed. Logopeedi poolt läbiviidav häälikuseade toimub individuaaltööna kuni 20 minutit õpilase/lapse kohta nädalas. Häälikuseadel on vajalik lapsevanema pidev, aktiivne osalemine ja kohustus tagada järjepidev töö kodus.

**ÕPIABIRÜHMA ÕPETAJA**

Õpiabirühma õpetaja on võimalusel eripedagoog või eripedagoogilise lisaettevalmistuse saanud õpetaja. Õpiabirühma õpetaja osaleb töökoosolekutel, nõustab lapsevanemat erivajadusega õpilase arendamisel ja tema toimetuleku toetamisel, selgitab välja õpilase psüühiliste protsesside arengutaseme ning lähtuvalt vajadusest aitab jõukohastada tema õppimist tunnis. Koostöös klassiõpetaja, aineõpetaja ja teiste spetsialistidega teeb õpiabirühma õpetaja ettepanekuid õpiabi vajavate õpilaste suunamiseks õpiabi rühma, koostab vajalikud töökavad. valib sobiva õppemetoodika, õppematerjalid ning arendab õpilase õpioskuste ja enesekontrolli kujundamist, aitab luua erinevate õppeainete vahelisi seoseid ning suunab kasutama õpilasele sobivaid strateegiaid õppematerjali omandamiseks. Õpiabirühma õpetaja hoiab end kursis õpilase õpitulemustega, osaleb koostöös aineõpetajaga õpilase hinnete kujundamisel, individuaalse õppekava (IÕK) koostamisel ning rakendamisel. Osaleb õpilase individuaalse vaatluskaardi kaardi (IVK) täitmisel.

**ABIÕPETAJA**

* Jälgib koostöös hariduslike erivajadustega õpilaste õpetajaga õpilasi, vaatleb psüühiliste
* protsesside, käitumise ja kõne seisundit;
* Panustab oma vaatlustulemustega kaasa õppija suunamisele , andes tähelepanekuid
* edasi õpetajale ja tugispetsialistile.
* Töötab õpetaja juhendamisel õpilasega õppetunnis ja individuaalselt;
* Abistab õpetajat igapäevase õppetegevuse planeerimisel;
* Aitab õpetajal ette valmistada õppematerjale;
* Abistab õpetajat õpikeskkonna kujundamisel;
* Vajadusel eraldub õpilasega teise ruumi;
* On õpetajale toeks õppeprotsessis;
* Osaleb vajadusel õpilase arenguvestlusel;
* Annab õpetajale sisendeid õpilaste individuaalse arengu jälgimise kaartide täitmisel.

**KOOLIS TEHTAV TÖÖ**

**ÕPIEDUTUENNETAV TÖÖ ENNE KOOLI**

Lapsevanemate nõustamine enne kooli toimub põhiosas koostöös lasteaiga. Lasteaedades mittekäivaid lapsi nõustatakse vanema soovil individuaalselt koolieelse aasta kevadperioodil. Nõustamist viib läbi logopeed ja eripedagoog.

**MÄRKAMINE KOOLIS**

Õpilase esmane abistaja ja tema erivajaduse märkaja on õpetaja. Klassiõpetajal on soovitav koostöös lapsevanemaga välja selgitada õpilase kooliga seotud erisused ja erivajadused, samas ka jälgida ja suunata, et vastav märge oleks õpilase kooli vastuvõtu avaldusel. Rehabilitatsiooniplaani olemasolu korral annab lapsevanem sellest teada klassijuhatajale või HEV koordinaatorile. Kooli astuja puhul tutvuvad klassijuhataja ja tugispetsialistid koolivalmiduse kaardiga. Kõikidele õpiabi vajavatele õpilastele võimaldatakse osalemine pikapäevarühmas ja/või konsultatsioonitundides. Õpiabi osutamiseks teeb aineõpetaja koostööd õpiabirühma õpetaja ja logopeediga, kes aitavad tõhustada tööd sobiva õppematerjali leidmisel ning individuaalsete võtete valikul.

**TUGISÜSTEEMIDE TÖÖKOOSOLEK**

Õpetajat abistavad kooli tugispetsialistid, kes jälgivad õpilase arengut ja erivajadusi valdkonnapõhiselt. Hariduslike erivajaduste ja eriõpetuse küsimusi käsitletakse tugisüsteemi töökoosolekutel . Ettepanekuid teemade käsitlemiseks võivad teha kõik õpetajad, taotlus esitatakse kirjalikult. Koostöö tulemusena määratakse või täpsustatakse õpilasele vajalik tugisüsteem.

**INDIVIDUAALNE VAATLUSKAART**

Kui õpilane ei suuda vaatamata abile (abi tunnis, pikapäevarühm, konsultatsioonitunnid, nõustamine, vestlused vanemaga jms) või lähtuvalt tervislikust seisundist täita õppekava ja/ või kodukorra nõudeid, informeerib aineõpetaja klassijuhatajat, kes võtab edasiste meetmete rakendamiseks ühendust HEV koordinaatoriga, et otsustada lisameetmete rakendamine kooli tasandil. Kaardi kasutuselevõtust ja tugimeetmete rakendamisest informeeritakse lapsevanemat. Tema nõusolek fikseeritakse kirjalikult. Käitumisprobleemide ja/või sagenenud koolist puudumiste korral rakendatakse käitumise tugikava. Individuaalne vaatluskaardi vorm on täidetav Stuudiumi e-koolis .

**ANDEKAS LAPS JA ERIVAJADUS**

Andeka lapse väljaselgitamisele ja erivajadusele pööravad tähelepanu aineõpetajad, ringijuhid, tugisüsteemi spetsialistid ja klassijuhatajad.

* lisatöö ainetunnis
* keerukama raskusastmega ja ainekava laiendavad ülesanded,
* kaasahaaramisvõimalused ainetundides (õpilane suunatakse omandatud
* materjali rakendama ja näiteid välja töötama, mahajääjat aitama, tasemelt
* tugevamaid ja loovuse rakendamist nõudvaid ülesandeid lahendama)
* edukas õpilane aitab õpetajat lisamaterjalidega tunni ettevalmistamisel,
* tunniväline toetamine:
* õpetaja edastab infot õpilastele väljaspool kooli toimuvatest ainealastest
* üritustest
* tunniväline tegevus (aineringid, projektides osalemine, individuaalsed
* konsultatsioonid jms).
* ettevalmistav töö aineolümpiaadideks, konkurssideks jms
* osalemine koolivälistel ainealastel üritustel, võistlustel, konkurssidel loovtööd kunstide alal
* iseseisev töö raamatukogus või juhendaja juures
* lisalektüüri lugemine
* Andekate õpilaste puhul rakendatakse vajadusel individuaalset õppekava.

**PIKAPÄEVARÜHM**

Pikapäevarühma eesmärgiks on õpetajapoolse toetuse ja õpiabi pakkumine väljaspool ainetundi ning õpilase individuaalsuse väljaselgitamine, õpioskuste kujundamine ja vastastikust suhtlemist arendavate tegevuste organiseerimine. Pikapäeva rühma õpetaja suunab kodutööde tegemist. Tegeletakse erinevate tegevustega vastavalt pikapäevarühma päevakavale: õppimine koos puhkepausidega, mängud (arendavad lauamängud, konstrueerimismängud, nuputamismängud liikumismängud, võistlusmängud, pallimängud jms, jalutuskäigud õues, kooli arvutiklassi külastamine, kooli raamatukogu külastamine, vaba tegevus (näiteks lugemine, joonistamine, muu käeline tegevus).

**ÕPIABIRÜHMAD**

Õpiabirühma määratakse laps HEV koordinaatori ettepanekul direktori otsusega pärast IVK tehtud ettepanekute analüüsi ja ümarlaua kokkuvõtet. Õpiabi algatamisel vanema soovil esitab lapsevanem kirjaliku avalduse direktorile, kes menetleb seda koos HEV koordinaatoriga. Õpiabirühma eesmärk on toetada pikaajaliste või püsivate spetsiifiliste õpiraskustega 1. - 4. klassi õpilasi. Õpiabirühma tund on korrektsioonilise suunitlusega, arvestades õpilase ealisi ja individuaalseid iseärasusi, psüühiliste protsesside (taju, tähelepanu, mälu, mõtlemine), tunde- ja tahtevalla, motoorika, kõne, suhtlemise ning õpioskuste taset. Õpiabirühmas võib osaleda korraga kuni 6 õpilast ja rühma võib moodustada erinevate klasside õpilastest. Õpiabirühma tunnid viiakse läbi sama ainetunni ajal või osaliselt õppetöö välisel ajal. Õpiabitundides kujundatakse ja arendataks eõpi- ja kognitiivseid oskusi, korrigeeritakse kõnepuudeid ja arendatakse suulist ning kirjalikku kõnet, kujundatakse ja arendatakse eripedagoogiliste võtete abil ainealaseid pädevusi ja õpivilumusi. Tunnid toimuvad vastavalt kinnitatud tunni- ning tööplaanile.

**INDIVIDUAALNE ÕPPEKAVA**

Kui eelpoolnimetatud meetmed pole andnud soovitud tulemusi ja/ või vajalike muudatuste ning kohandustega kaasneb nädalakoormuse ja õppe intensiivsuse kahanemine/suurenemine võrreldes riikliku või kooli õppekavaga, tuleb muudatuste rakendamiseks koostada individuaalne õppekava (edaspidi IÕK). Selle koostamisest võtavad osa kõik lapsega tegelevad pedagoogid: klassijuhataja/klassiõpetaja, aineõpetaja, õpiabirühma õpetaja. Protsessi kaasatakse ka lapsevanemad. Tavaliselt on IÕK vajalik teatud õppeaines tekkinud raskuste ületamiseks, õpisisu vähendamiseks, suurendamiseks või hindamisaluste muutmiseks. Individuaalse õppekava rakendamise tingimused fikseeritakse kirjalikult õpilase individuaalsuse kaardil. Enamasti on IÕK vajalik miinimumtulemuse saavutamiseks, kui õpiabirühmades osalemine ei ole viinud soovitud tulemini. Aine piires IÕK koostatakse aineõpetaja poolt (vajadusel koostöös tugisüsteemiga). Kui õpilane vajab ind. õppekava kindlas aines, võetakse arvesse õpilase koolisiseste uuringute kokkuvõtet õpilase individuaalsuse kaardil (IVK). Sellest lähtuvalt koostab aineõpetaja ind. õppekava konkreetses aines . Kui õpilane vajab IÕK-d paljudes õppeainetes, on tõenäoliselt tegemist püsiva õpiraskusega. Sellisel juhul tuleb õpilane suunata lisauuringutele ja koolivälisesse nõustamismeeskonda, et talle määrataks sobivaim haridustee jätkamise viis.

**KÄITUMISE TUGIKAVA**

Käitumise tugikava koostatakse õpilasele, kellel esinevad vajakajäämised käitumis-ja sotsiaalsetes oskustes või kellel esinevad käitumisraskused, õpimotivatsiooni puudumine ja süstemaatiline koolikohustuse eiramine. Teabe kogumisel õpilase kohta on soovitav kasutada ühist hinnangulehte. Tugikava koostamisse kaasatakse ka lapsevanem. Käitumise tugikava toetub õpilase tugevatele külgedele, vajadustele ja tema enda poolt püstitatud eesmärkidele. Tugikava peab olema rakendatav kogu koolipäeva ulatuses. Õpilane saab jälgida ning analüüsida oma tegevust, fikseerida oma edusammud ning üleastumised, teha järeldusi. Tugikava täitmisele võib kaasata ka teisi õpilasi või pedagooge. Käitumise tugikava fikseeritakse kirjalikult. Kokkuvõtte meetmete tulemuslikkusest ning ettepanekud edaspidiseks tehakse aasta lõpul sissekandena individuaalsel vaatluskaardil.

**KOOSTÖÖ ERIARSTIGA**

Koostöö eriarstiga toimub lapsevanema vahendusel. Eriarstile suunamise soovituse teeb lapsevanemale teatavaks klassijuhataja või koordinaator, samuti kooliväline nõustamismeeskond. Samas teavitatakse lapsevanemat koolipoolse kokkuvõtte koostamise vajadusest. Lapsevanema taotlusel väljastatakse lapsevanemale kokkuvõte õpilase õppimisest ja toimetulekust koolis. Kokkuvõtte koostamisel osalevad klassijuhataja ja tugisüsteemi spetsialistid, vajadusel kaasatakse aineõpetajaid. Klassijuhataja/aineõpetaja kokkuvõtte puhul on otstarbekas kasutada kokkulepitud soovitusi . Kokkuvõte koostatakse elektrooniliselt ja saadetakse koordinaatorile kokkulepitud ajaks, sellele lisatakse tugispetsialistide hinnangud. Kokkuvõtte väljastamisel arutatakse see läbi koos lapsevanemaga, vajadusel teeb seda tugispetsialist või HEV koordinaator. Klassijuhataja hoiab end kursis uuringute kuluga. Eriarstilt saadud otsusest teavitab lapsevanem klassijuhatajat või HEV koordinaatorit. Lepitakse kokku koolile tagasiside andmine ja vajadusel vestlusring. Eriarsti väljastatud tõendeid ja konsultatiivseid otsuseid säilitatakse lukustatud kapis, olenevalt eriarstist ja diagnoosi tüübist HEV koordinaatori käes. Infot rehabilitatsiooniplaani olemasolust edastab lapsevanem.

**KOOSTÖÖ KOOLIVÄLISE NÕUSTAMISMEESKONNAGA**

Vajadusel toimib koostöö koolivälise nõustamismeeskonna spetsialistidega. Lähtuvalt eesmärkidest suunatakse õpilane koos vanemaga spetsialisti vastuvõtule või tellitakse nõustamisteenus kooli. Nõustamisteenust kasutatakse ka tugisüsteemi spetsialistide ja pedagoogide abistamiseks, keerukamate juhtumite korral. Koolivälise nõustamismeeskonna soovituse kohaselt ja vanema kirjalikul nõusolekul rakendab kool õpilasele tõhustatud tuge või erituge, terviseseisundist tulenevat koduõpet, koolikohustuslikule õpilasele mittestatsionaarset õpet, vähendab ja asendab riiklikus õppekavas ettenähtud õpitulemusi ühes või mitmes aines, soovitab lihtsustatud, toimetuleku- või hooldusõppe rakendamist või vabastab õpilase kohustusliku õppeaine õppimisest. Koolivälise nõustamismeeskonna soovitus kantakse hariduse infosüsteemi õpilaste, üliõpilaste ning arst-residentide alamregistrisse pärast seda, kui vanem on andnud nõusoleku soovituse rakendamiseks. Nõusolek esitatakse kirjalikku taasesitamist võimaldavas vormis. Kui elukohajärgse kohaliku omavalitsuse territooriumil ei ole võimalik korraldada koolivälise nõustamismeeskonna soovituse kohast õpet, on õpilase elukohajärgne vald või linn kohustatud koostöös teiste koolide ja nende pidajatega tagama õpilasele hariduse omandamise võimalused ning korraldama transpordi või hüvitama õpilase sõidukulud. Transport korraldatakse ja sõidukulud hüvitatakse valla- või linnavalitsuse kehtestatud korras, välja arvatud juhul, kui sõidukulud hüvitatakse riigieelarvest ühistranspordiseaduse § 35 lõike 2 või § 36 lõike 2 alusel kehtestatud korras.

**KOKKUVÕTETE TEGEMINE ÕPIABI TÕHUSUSEST**

Õpiabi ja teiste meetmete rakendamise tulemuslikkuse hindamiseks kirjeldavad kõik meetme rakendamisel osalenud õpetajad ja tugispetsialistid vähemalt 2 X õppeaastas IVK-l õpilase arengut, toimetulekut ja soovitusi. Kõik sissekanded fikseeritakse kuupäevaliselt ja allkirjastatakse sissekande tegija poolt. Perioodi lõpul ühisel töökoosolekul hindavad HEV koordineerija, õpetajad ja tugispetsialistid meetmete tõhusust või järgnevate meetmete rakendamist. Kokkuvõte fikseeritakse IVK-l